91. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 652 της 21/28 Ιουλ. 1980 (ΦΕΚ Α΄ 172)  Περί προϋποθέσεων προσλήψεως προσωπικού επί σχέσει εργασίας Ιδιωτικού Δικαίου.  Έχοντες υπ’ όψει: 1.Τας διατάξεις της παρ. 2 του άρθρ. 10 του Νόμ. 993/79 «περί του επί συμβάσει εργασίας ιδιωτικού δικαίου προσωπικού του Δημοσίου των Οργανισμών Τοπικής Αυτοδιοικήσεως και των λοιπών νομικών προσώπων δημοσίου δικαίου». 2.Την υπ’ αριθ. 535/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Κοινωνικών Υπηρεσιών, αποφασίζομεν: Όριον ηλικίας Άρθρον μόνον.-1.Ανώτατον όριον ηλικίας προσλήψεως ειδικού Επιστημονικού ως και τεχνικού ή βοηθητικού προσωπικού, δια συμβάσεως εργασίας αορίστου χρόνου ή ωρισμένου χρόνου εις οργανικάς θέσεις των υπηρεσιών του Υπουργείου Κοινωνικών Υπηρεσιών και των εποπτευομένων υπ’ αυτού Ν.Π.Δ.Δ. και οργανισμών Κοινωνικής Ασφαλίσεως εκτός των Εθνικών Παιδικών Σταθμών, Εθνικών Αγροτικών Παιδικών Σταθμών και Κέντρων Παιδικής Μερίμνης, καθορίζεται το πεντηκοστόν πέμπτον (55ον) έτος. 2.Απαιτούμενα ειδικά τυπικά προσόντα πληρώσεως των θέσεων της ως άνω παραγράφου είναι, τα υπό των οικείων οργανισμών προβλεπόμενα.   